اؤزبکیستاندا، وئرگی و گؤمروک اؤدمه‌لرین‌دن معاف اولان  آیری بیر آزاد ایقتیصادی منطقه‌سی قورولور.
اؤزبکیستان عدلیه ناظیرلیگی مطبوعات اوفی‌سین‌دن وئریلن معلوماتا گؤره، پرزیدنت شؤوکت میرزیویئو، کاشکادریا شهرینده چیراکچی آزاد ایقتیصادی منطقه‌سی‌نین یارادیلماسی حاقیندا بیلدیریسی ایمضالاییب.
فرمانلا آزاد منطقه‌ده علاوه دگری یوکسک، معاصیر تکنولوژی‌لرله ایشله‌یه‌جک و ایخراجا یؤنه‌لیک اوره‌تیله‌جک یئرلی و خاریجی سرمایه‌لی موسسیسه‌لرین یارادیلماسی تشویق ائدیله‌جک.
چیراکچی آزاد ایقتیصاد بؤلگه‌سینده قورولا‌جاق موسسیسه‌لر، 10-جی ایله قدر وئرگی و گؤمروک‌دن آزاد ائدیله‌جک. آزاد ایقتیصادی منطقه‌سی‌نین فعالیتی ایلک فازادا 30 ایل اولا‌راق معین ائدرکن، بو مدت داها دا اوزادیلابیلر.
3  میلیون دو‌لارا قدر سرمایه قویا‌جاق شیرکت‌لر 3 ایل، 5 میلیون دو‌لارا قدر سرمایه قویا‌جاق شیرکت‌لر 5 ایل و 10 میلیون دو‌لاردان آرتیق یاتیرم ائده‌جک شیرکت‌لر ایسه 10 ایل عرضینده بوتون وئرگی و گؤمروک اؤدمه‌لرین‌دن معافیت ائدیله‌جک.
آزاد منطقه‌ده قورولا‌جاق موسسیسه‌لر، ایدخال ائده‌جک‌لری خام ماده، ماتریال و رزرو بؤلوم اوچون ده گؤمروک وئرگی‌سی اؤدمه‌یه‌جک.
